Antallet af fyrværkeriulykker blandt børn har nået sit højeste niveau i otte år.

Hvert eneste nytår ender både børn og voksne på skadestuen med skader fra fyrværkeri.

Men selv om der samlet for alle aldersgrupper er sket et fald i antallet af fyrværkeriulykker, er antallet af børn, der kommer til skade, steget til det højeste niveau i otte år.

Læs her mere om børneulykkerne:

Børneulykker udgjorde 37,9 procent af alle fyrværkeriulykker ved seneste nytårsdøgn.

Raketter var involveret i 42,3 procent af børneulykkerne.

Ulovligt fyrværkeri var involveret i 5,2 procent af børneulykkerne.

I seks ud af 10 tilfælde havde barnet selv antændt fyrværkeriet.

I seks ud af 10 tilfælde havde barnet ikke anvendt sikkerhedsbriller.

Kilde: Oplysninger indsamlet fra alle sygehuse i Danmark for 31.12.15 og 1.1.16 af Ulykkes Analyse Gruppen, Odense Universitetshospital.